ΓΡΑΠΤΗ ΕΡΩΤΗΣΗ E-1338/01

υποβολή: Frdrique Ries (ELDR) και Willy De Clercq (ELDR) προς την Επιτροπή

(4 Μαΐου 2001)

Θέμα: Παλαιστινιακά σχολικά βιβλία

Σχετικά με την αντι-σημιτική γλώσσα που χρησιμοποιείται στα βιβλία της Παλαιστινιακής Αρχής, ο Christopher Patten δήλωσε στην σύνοδο ολομέλειας του Ευρωπαϊκού Κοινοβουλίου στις 31 Ιανουαρίου 2001 ότι η Επιτροπή απορρίπτει τη χρησιμοποίηση του εκπαιδευτικού συστήματος για την προώθηση της μισαλλοδοξίας και του μίσους, ότι κύριος στόχος της βοήθειας της Επιτροπήςπήρξε πάντα η προώθηση της ειρήνης, της ανεκτικότητας και του σεβασμού των ανθρωπίνων δικαιωμάτων στη Μέση Ανατολή, ότι η Επιτροπή δεν έχει ποτέ χορηγήσει κεφάλαια για νέα σχολικά προγράμματα ή για την τύπωση και διανομή διδακτέας ύλης,

ότι αρμόδιο για τα θέματα αυτά είναι το Παλαιστινιακό Κέντρο για τα σχολικά προγράμματα και τη διδακτέα ύλη, και ότι η Παλαιστινιακή Αρχή εξέδωσε τα σχολικά βιβλία μόνο πέρυσι και σύμφωνα με αυτά που γνωρίζουμε δεν βρέθηκαν στα νέα αυτά βιβλία δείγματα αντισημιτικού περιεχομένου

Μια πρόσφατη έκθεση του Κέντρου Παρακολούθησης των Επιπτώσεων της Ειρήνης, μιας ΜΚΟ, καταδεικνύει ότι πολλά από τα νέα σχολικά βιβλία για την πρώτη και την έκτη βαθμίδα, που έχει εκδώσει η Παλαιστινιακή Αρχή, περιέχουν αντισημιτικές και ρατσιστικές νύξεις (Βλ. παρακάτω).

- Εθνική Εκπαίδευση, Έκτη Βαθμίδα, σελ. 16,44

- Η ωραία μας γλώσσα, Έκτη Βαθμίδα, Μέρος Α, σελ. 47, 62, 112

- Ισλαμική Εκπαίδευση, Έκτη Βαθμίδα, Μέρος Α, σελ.68

- Γενικές επιστήμες, Πρώτη Βαθμίδα, Μέρος Α, σελ.9

Για το λόγο αυτό θα μπορούσε η Επιτροπή να εξηγήσει:

1. Γιατί συνεχίζει η Επιτροπή να χρηματοδοτεί το παλαιστινιακό εκπαιδευτικό σύστημα εφόσον, ο αποδέκτης, δηλαδή η Παλαιστινιακή Αρχή, σαφώς προωθεί αξίες αντίθετες με τον Ευρωπαϊκό Χάρτη για τα Ανθρώπινα Δικαιώματα, και σε ποιες άλλες παρόμοιες πράξεις πρέπει να προβεί η Παλαιστινιακή Αρχή πριν η Επιτροπή αποφασίσει να αποσύρει τη χρηματική της ενίσχυση προς το παλαιστινιακό εκπαιδευτικό σύστημα;

2. Ποιοι είναι οι μηχανισμοί ελέγχου της Επιτροπής έχονταςπόψη τα τεράστια προβλήματα μεταξύ Παλαιστινίων και Ισραηλινών για να εξασφαλίσει ότι τα κεφάλαια που χορηγούνται προς την Παλαιστινιακή Αρχή δεν χρησιμοποιούνται για την προώθηση της μισαλλοδοξίας και του μίσους;

Απάντηση του κ. Patten Εξ ονόματος της Επιτροπής

(9 Ιουλίου 2001)

Η βοήθεια που παρέχει η Ένωση στο παλαιστινιακό εκπαιδευτικό σύστημα εστιάζεται κυρίως στηνποδομή, στον εξοπλισμό για τα σχολεία και τις σχολικές βιβλιοθήκες και στην άμεση βοήθεια για τα τρέχοντα σχολικά έξοδα (μισθοί, τραπεζαρίες, κλπ.).

Η βοήθεια για την εκτύπωση και τη διανομή νέων σχολικών βιβλίων για τις βαθμίδες 1 έως 6- που αναφέρει η ερώτηση του Αξιότιμου Μέλους του Κοινοβουλίου-, χορηγήθηκε διμερώς από διάφορα κράτη μέλη (Ιρλανδία, Κάτω Χώρες και Φινλανδία).

Σε αυτό το πλαίσιο, η Επιτροπή επιθυμεί να αναφερθεί σε μια πρόσφατη μελέτη από το ανεξάρτητο Ινστιτούτο Έρευνών για την Προώθηση της Ειρήνης Harry Truman όσον αφορά τον ρόλο των σχολικών βιβλίων για την προώθηση της ειρήνης στην Μέση Ανατολή. Η μελέτη επιβεβαιώνει ότι οι αντισημιτικές αναφορές στα παλαιστινιακά σχολικά βιβλία περιέχονται σε επίσημα σχολικά βιβλία της Ιορδανίας και της Αιγύπτου, τα οποία από το 1967 χρησιμοποιούνται επίσης στη Δυτική Όχθη και στη Γάζα. Επίσης, η έρευνα τονίζει ότι τα νέα βιβλία έχουν καταργήσει σε σημαντικό βαθμό τις στερεότυπες αρνητικές αντιλήψεις για τους Εβραίους και τους Ισραηλινούς σε σύγκριση με τα σχολικά βιβλία της Αιγύπτου και της Ιορδανίας. Οι ίδιες οι ισραηλινές αρχές επιβεβαίωσαν αυτό το γεγονός στην Επιτροπή. Εντούτοις, η μελέτη συμπεραίνει επίσης ότι τα ισραηλινά σχολικά βιβλία περιέχουν στερεότυπες αντιλήψεις και μονόπλευρες απόψεις της πρόσφατης ισραηλινο-παλαιστινιακής ιστορίας.

Η Επιτροπή επαναλαμβάνει ότι έχει ανέκαθεν εστιάσει τη βοήθειά της στην προώθηση μιας παιδείαςπέρ της ειρήνης, της ανεξιθρησκίας και των ανθρωπίνων δικαιωμάτων στη Μέση Ανατολή Ότανποβάλλεται αίτηση για βοήθεια στην Επιτροπή, εκτιμάται κατά πόσον η πρόταση εμπίπτει στο πεδίο της στρατηγικής και των αρχών της Ένωσης στον συγκεκριμένο πολιτικό τομέα Σε αυτή τη βάση, η Επιτροπή αποφασίζει εάν θα χρηματοδοτήσει το σχετικό έργο.

Επιπλέον, η Επιτροπή μέσω των σχετικών μηχανισμών που έχουν δημιουργηθεί βάσει των κανονισμών της Ευρωπαϊκής Συμφωνίας για την Ανάπτυξη (MEDA) -συμμετέχει πλήρως στον προγραμματισμό, την προετοιμασία, τηνλοποίηση και την εποπτεία των προγραμμάτων βοήθειας για τη Διαδικασία Ειρήνευσης της Μέσης Ανατολής γενικά, και για τη Παλαιστινιακή Αρχή ειδικότερα.

Διαρκές μέλημα της Επιτροπής είναι να εξασφαλίσει ότι δεν γίνεται κατάχρηση του χρήματος των Ευρωπαίων φορολογούμενων. Η προσωρινή δημοσιονομική στήριξη της Παλαιστινιακής Αρχής κατά την παρούσα κρίση (60 εκατομ. ευρώ)πόκειται σε αυστηρούς όρους,πό την εποπτεία του Εθνικού Νομισματικού Ταμείου (ΔΝΤ). Το ΔΝΤ θα εποπτεύσει την μακροοικονομική εκτέλεση του παλαιστινιακού προϋπολογισμού λιτότητας, συμπεριλαμβανομένου του παγώματος των μισθών και του επιπέδου των καθυστερουμένων. Το ΔΝΤ θα αποστέλλει μηνιαίες διοικητικές επιστολές στην Επιτροπή βάσει των οποίων θα εκταμιεύονται μηνιαία ποσά (10 εκατ. Ευρώ) από το κεφάλαιο της δημοσιονομικής βοήθειας κατά τους επόμενους έξι μήνες.